Diari Oficial de la Generalitat Valenciana


Sumari del DOGV 4961, del 08-03-2005 (2005/2542)

ACORD de 4 de març de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/2542


Data del document
:   04-03-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Torrevieja
    * Orihuela
    * San Miguel de Salinas
    * expropiació

ACORD de 4 de març de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant. [2005/X2542]
  
El Consell de la Generalitat, en la reunió del dia 4 de març de 2005, va adoptar l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de condicionament de la carretera CV-952 San Miguel de Salinas a Rebate, del pk 0+000 al 2+000 (San Miguel de Salinas).
  
Aquesta declaració d'urgent ocupació es justifica per les raons següents:
  
Es pretén millorar la seguretat i la qualitat de servei de la xarxa viària provincial, prioritzar les actuacions a realitzar, en consideració a diversos paràmetres, i realitzar per a això l'eixamplament i condicionament de diverses carreteres de la província.
  
La carretera objecte del present projecte té una ample de calçada de 5 metres, sense voreres d'emergència i amb un paviment necessitat de millora.
  
L'important creixement del turisme a la costa, al sud de la província, i als pobles veïns, ha produït un gran augment de la intensitat del trànsit que circula per les seues carreteres, que fa que algunes vies hagen quedat insuficients per al nivell de servei que han de prestar.
  
A la carretera objecte d'aquest projecte, i als seus dos primers quilòmetres, s'ha produït un espectacular augment de població amb la construcció d'importants urbanitzacions, que ha produït, en aquest tram, un important increment del trànsit vial. Ateses les actuals condicions de la carretera en aquest tram, resulta imperiós, per raons de seguretat vial, el seu condicionament i millora.
  
Per tant, es dedueix que hi escau acudir a aquest procediment especial, i que se'n declare la urgència per a les obres previstes en el projecte de referència, fonamentant-se en la millora de la seguretat vial a l'esmentada carretera.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions, que van ser resoltes.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 17 i 32 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, i a proposta del conseller de Justícia i Administracions Públiques, el Consell de la Generalitat
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa, instruït per la Diputació Provincial d'Alacant, per a l'execució del projecte de condicionament de la carretera CV-952 San Miguel de Salinas a Rebate, del pk 0+000 al 2+000 (San Miguel de Salinas).
  
El present Acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular-hi per escrit al·legacions davant la corporació provincial expropiadora, solament als efectes d'esmenar possibles errors que s'hagen patit en relacionar els béns afectats per l'ocupació urgent.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant el Consell de la Generalitat, en el termini d'un mes comptador a partir de l'endemà d'aquell en què tinga lloc la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i el 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades hi puguen interposar qualsevol altra via que estimen oportuna.